section_heading: Feyenoord Rotterdam
paragraph_text: U Feyenoordu su igrača pamtili po slobodnim udarcima te je bio važna karika momčadi koja je 2002. osvojila Kup UEFA. Na putu do finala klub je pobjeđivao SC Freiburg, Glasgow Rangers, PSV Eindhoven i Inter Milan. U samome finalu igranom na rotterdamskom stadionu pobijeđena je dortmundska Borussija dok je Van Hooijdonk zabio dva gola.